**Muammar Gaddafi** nousi valtaan 1. syyskuuta 1969, kun hänen johtamansa joukko upseereja kaappasi vallasi kuningas Idrikseltä verettömässä vallankaappauksessa. Tämän jälkeen Gaddafi lakkautti monarkian ja perusti uuden valtion nimellä **Libyan arabitasavalta**, joka muutti nimeään useasti tämän jälkeen.

Muammar Gaddafi vuonna 2009.

Libyan arabitasavalta (1969-1977)
---------------------------------

Hallintonsa alkuvuosina Gaddafi karkotti ulkomaiset sotilaat maasta ja ohjasi suurimman osan öljytuloista oman valtion käyttöön. Hän myös karkotti siirtomaa-aikana maahan muuttaneita siirtolaisia. Gaddafi halusi yhdistää arabimaat sekä Afrikan. 

Uusi johtaja pyrki parantamaan kansan oloja. Hän esimerkiksi pyrki saamaan kaikille suunnatun opetuksen, ilmaisen terveydenhuollon sekä hyvän asunnon kaikille libyalaisille, joista suuri osa saatiinkin toteutettua.

Hän liitti Libyan Egyptin ja Syyrian kanssa muodostettuun Arabitasavaltojen liittoon. Hänen kirjoittamansa poliittinen Vihreä kirja julkaistiin vuonna 1975. Arabitasavaltojen liitto hajosi vuonna 1977, minkä jälkeen Libyan sosialistinen kansan arabijamahiriya perustettiin.

Libyan suuri sosialistinen kansan arabijamahiriya (1977-2011)
-------------------------------------------------------------

Libyan nimeksi muutettiin **Libyan sosialistinen kansan arabijamahiriya** vuonna 1977. Maan nimeen lisättiin sana "suuri" vuonna 1986 sen jälkeen, kun Libya oli selvinnyt USA:n pommituksista. Gaddafi tuki pitkään terrorismia jakamalla rahaa kansainvälisten terroristiliikkeiden käyttöön. Syyskuun 11. terrori-iskujen jälkeen hän kuitenkin alkoi vastustamaan terrorismia länsivaltojen rinnalla. 2000-luvun alussa hän solmi useita suhteita Euroopan maiden kanssa.

Vuonna 2011 arabimaissa alkoi mielenosoitusten aalto, joka tunnetaan nimellä arabikevät. Tällöin levottomuudet levisivät myös Libyaan. Gaddafi vastasi mielenilmaisuihin käyttämällä aseellista väkivaltaa. Tämän seurauksena Libyan sisällissota syttyi. Lopulta hänen joukkonsa alkoivat hävitä kapinallisia vastaan ja pääkaupunki Tripoli vallattiin 28. elokuuta 2011. Lopulta Gaddafi ja hänen lähipiirinsä ajettiin kotikaupunkiinsa Sirtiin, ja kapinalliset tappoivat hänet 20. lokakuuta 2011.

Liput ja vaakunat
-----------------

* Libyan lippu vuosina 1969-1972.Libyan lippu vuosina 1969-1972.
* Libyan lippu vuosina 1972-1977.Libyan lippu vuosina 1972-1977.
* Laivaston lippu vuosina 1972-1977.Laivaston lippu vuosina 1972-1977.
* Libyan lippu vuosina 1977-2011.Libyan lippu vuosina 1977-2011.
* Laivaston lippu vuosina 1977-2011.Laivaston lippu vuosina 1977-2011.
* Libyan vaakuna vuosina 1969-1972.Libyan vaakuna vuosina 1969-1972.
* Libyan vaakuna vuosina 1972-1977.Libyan vaakuna vuosina 1972-1977.
* Libyan vaakuna vuosina 1977-2011.Libyan vaakuna vuosina 1977-2011.

Lähteet
-------

1. ↑  Libya: History *globaledge.msu.edu*. Viitattu 5.12.2022. (englanniksi)
2. ↑  Vitaliĭ Vi︠a︡cheslavovich Naumkin, Institut vostokovedenii︠a︡: *Noveĭshai︠a︡ istorii︠a︡ arabskikh stran Afriki : 1917-1987*. Moskva: "Nauka, "Glav. red. vostochnoĭ lit-ry, 1990. 24468329. ISBN 5-02-016714-2, 978-5-02-016714-8. Teoksen verkkoversio (viitattu 5.12.2022).
3. ↑  Comparative Criminology | Africa - Libya *web.archive.org*.  7.8.2011.  Arkistoitu 7.8.2011. Viitattu 5.12.2022.
4. ↑  [slug Muammar Gaddafi - Diktaattoripörssi] *www.diktaattoriporssi.com*. Viitattu 5.12.2022. [vanhentunut linkki]